Ukomo wa hedhi una athari gani mwilini na utawezaje kukabiliana nazo?\nUkomo wa hedhi kwa kitaalamu Menopause, ni dalili kuwa umri wa mwanamke umekua mkubwa, hali hii hujitokeza kwa wanawake wenye umri wa kati ya miaka 45 na 55, lakini pia hali hii huweza kusababishwa na upasuaji kuondoa ovari au kizazi (hysterectomy).

Nchini Uingereza wastani wa umri wa ukomo wa hedhi ni miaka 51.

Mabadiliko haya huletwa na nini?

Vichocheo, hususan kichocheo kimoja kiitwacho oestrogen.

Ni muhimu katika mzunguko mzima wa mwezi-uzalishaji wa yai kutoka kwenye ovari kila mwezi kwa ajili ya kurutubishwa.

Lakini wakati wanawake umri wao na na uwezo wa kuhifadhi mayai,  ukipungua, hedhi na uwezo wa kushika mimba hukoma.

Na mwili nao huacha kuzalisha kichocheo cha oestrogen, ambacho hudhibiti mchakato wote. 

Hata hivyo, hali hii haijitokezi mara moja.Huchukua miaka kadhaa kwa kichocheo hiki kupoteza uwezo wake.

Wakati ovari zinazalisha mayai machache wakati umri wa wanawake ukisogea, oestrogen kiasi kidogo huzalishwa mwilini

Madhara gani hujitokeza kutokana na mabadiliko ya kichocheo? (hormone)

Mabadiliko makubwa

Ubongo, ngozi, misuli na hisia huathiriwa kutokana na mabadiliko ya kichocheo cha oestrogen.

Mwili huwa na mabadiliko na wanawake wengi hupata dalili kabla ya kukoma kwa hedhi.

Mwili kupata joto, kutoka jasho wakati wa usiku, wasiwasi, kutokua na hamu ya kujamiiana ni miongoni mwa yanayowakabili wanawake katika kipindi hiki.

Matatizo kwenye kibofu na ukavu kwenye sehemu za uke ni miongoni mwa changamoto.

Mifupa huwa dhaifu baada ya kukoma kwa hedhi

Wakati oestrogen inapokoma kuzalishwa, madhara ya muda mrefu hujitokeza kenye mifupa na moyo.

Mifupa inaweza kuwa dhaifu, kiasi cha kuwa na uwezekano wa kuvunjika na wanawake wanaweza kuwa kwenye hatari ya kupata maradhi ya moyo na kiharusi.

Hii ni sababu wanawake hufanya upasuaji ili kukipa nguvu kichocheo cha oestrogen (HRT ) ili kupunguza masumbufu hayo.

Lakini si wanawake wote wanaopitia dalili hizi.Hutegemea ni kwa muda gani dalili hizo hujitokeza kuanzia miezi michache mpaka miaka.

Upungufu wa oestrogen kabla na baada ya...\n\ntl;dr:
Ukomo wa hedhi ni wakati ambao mzunguko wa hedhi huisha na kwa hali hiyo mwanamke hawezi tena kushika mimba-lakini ni vitu gani hutokea kwa mwanamke huyu wakati wa ukomo wa hedhi na kwa nini?